廿一世紀初嘅電腦有好多架生用嚟俾用家向部電腦俾 input（輸入架生）－包括咗鍵盤（感應用家撳咗邊個掣）、踎士（感應用家撳咗邊個掣同埋要隻踎士向邊個方向鬱）、咪高峯（感應用家提供嘅聲）同埋輕觸式熒幕（感應用家隻手指篤緊邊個位）呀噉，呢啲架生能夠話俾部電腦知用家想佢做啲乜，然後部電腦會按自己內部嘅演算法（algorithm）對呢啲 input 做各種嘅運算。